Томислав Н. Цветковић
Томислав Н. Цветковић (Горње Синковце, 1933 — Лесковац, 2010) био је књижевник, новинар, дугогодишњи директор Народног позоришта у Лесковцу, уредник недељника Наша реч, часописа Нашег стварања и Помак.

Биографија 
Књижевник и новинар Томислав Цветковић је рођен 1933. године у лесковачком селу Горње Синковце. После завршене гимназије у Лесковцу, студирао је у Скопљу и Београду, где је завршио Филозофски факултет и Високу школу политичких наука.

Цветковић је један од оснивача Удружења писаца Лесковца и идејни творац часописа Помак. Био је члан Удружења писаца Србије и Удружења новинара Србије.

Цветковић је оригинални песник, приповедач, аутор две драме Алигатори-отужна комедија и Војвода Никола Скобаљић и први је после Другог светског рата драматизовао култни роман Боре Станковића Нечиста крв.

Познат је и по идеји "бесплатног позоришта", иницијатор и непосредни организатор Смотре класика на југословенској сцени, Сусрет жена писаца Југославије, Сабора народног стваралаштва Србије и Конфинових дана хумора.

Добитник је Вукове награде КПЗ Србије и Октобарске награде Лесковца.

Томислав Цветковић преминуо је 2010. године у Лесковцу у 77. години.

Књижевни рад 
Објавио је шест збирки песама: 
 Отимања, Лесковац, 1968,
 Веку, ветру, Стражилово, 1974,
 Хисарски одзиви, Слово љубве, Београд, 1979,
 Земно време, Градина, Ниш, 1984,
 Увир, Књижевна заједница Нови Сад, 1991,
 Усуд, ИП „Нова Европа“, Београд, 2004. године (Специјално признање Академије ИВО АНДРИЋ 2004)
 Урок, Међурепубличка заједница за културно-просвјетну дјелатност,Пљевља, 2006
  
Аутор је збирки прича:
 Пукотине, Запис, Београд, 1979,
 изнад кревета, Просвета, Београд, 1996.
 
Аутор је две поеме:
 Бакља комуне букти, 1979,
 Од преслице до повестице, Лесковац, 1984. године.
 
Коаутор је романсиране монографије
 Лесковац-црвени град, Народни музеј, 1989. године, која је добила југословенску награду „Драгојло Дудић“.

Аутор је драма:
 Војвода Никола Скобаљић (три издања)
 Алигатори- отужна комедија (награда Исак Самоковлија за 1992. годину).
 
Сачинио је прву послератну драматизацију романа:
 Нечиста крв Боре Станковића
 као и нову верзију Доживљаја Николетине Бурсаћа Бранка Ћопића.

Објављивао је на македонском, бугарском, италијанском и француском језику. Заступљен је у више антологија.

Добитник је Вукове награде и престижне титуле Америчког биографског института Човек године 1997.

За рукописну варијанту ове књиге додељена му је награда Блажо Шћепановић.

Референце

Спољашње везе 
 Догодовштине "из стари Лесковац"

Рођени 1933.
Умрли 2010.
Лесковчани
Српски књижевници
Српски новинари